
R E P U B L I K A  H R V A T S K A

R J E Š E N J E


TRGOVAČKI SUD U BJELOVARU, po sucu Tomislavu Mrazoviću, povodom prijedloga predlagatelja FINANCIJSKE AGENCIJE, OIB 85821130368, RC ZAGREB, Nagodbeno vijeće:ZG 03, Ilica 307, za pokretanje stečajnog postupka nad imovinom dužnika pojedinca Dragutina Novaka, vlasnika obrta GRAFIČKI OBRT N DESIGN, OIB 57907153613, Bjelovar, Trg Eugena Kvaternika 6, dana 26. svibnja 2017. godine

r i j e š i o   j e

I. Pozivaju se osobe koje imaju pravni interes za provedbom stečajnog postupka nad imovinom dužnika pojedinca Dragutina Novaka, vlasnika obrta GRAFIČKI OBRT N DESIGN, OIB 57907153613, Bjelovar, Trg Eugena Kvaternika 6, da u roku od 15 dana, računajući od isteka osmog dana objave ovog poziva na e-oglasnoj ploči Trgovačkog suda u Bjelovaru, uplate predujam u iznosu od 20.000,00 kuna, za namirenje pokrića troškova prethodnog i otvorenog stečajnog postupka, na račun Trgovačkog suda u Bjelovaru broj HR6123900011300000630 model 05 540-1358-16. 

II. Ako osobe iz točke I. izreke ovog rješenja ne predujme zatraženi iznos iz točke I.izreke ovog rješenja u ostavljenom roku, sud će donijeti rješenje o otvaranju i zaključenju stečajnog postupka nad imovinom dužnika pojedinca Dragutina Novaka, vlasnika obrta GRAFIČKI OBRT N DESIGN, OIB 57907153613, Bjelovar, Trg Eugena Kvaternika 6.



Obrazloženje

	Predlagatelj FINA Regionalni centar Zagreb, Nagodbeno vijeće: ZG 03, Ilica 307, predložila je otvaranje stečajnog postupka nad imovinom dužnika pojedinca jer smatra da postoje razlozi za otvaranje stečajnog postupka obzirom da dužnik u razdoblju dužem od 60 dana ima evidentirane neizvršene osnove za plaćanje koje je trebalo na temelju valjanih osnova za plaćanje bez daljnjeg pristanka dužnika naplatiti s bilo kojeg od njegovih računa, pa je time dužnik nesposoban za plaćanje u smislu čl.6.Stečajnog zakona (NN broj 71/15, dalje SZ-a).
	Kao dokaze za ove tvrdnje predlagatelj je uz prijedlog sud dostavio Potvrdu FINE od 31.08.2016. godine o tome da je dužnik nesposoban za plaćanje jer u razdoblju dužem od 60 dana ima evidentirane neizvršene osnove za plaćanje. 
	Zbog navedenog predlagatelj je ostao kod prijedloga za otvaranjem stečajnog postupka nad dužnikom odnosno imovinom dužnika pojedinca. 
	Dragutin Novak kao pojedinac i vlasnik obrta GRAFIČKI OBRT N DESIGN iz Bjelovara, nad čijom  imovinom, predlagatelj predlaže stečaj istakao je nespornim da je račun njegovog obrta u neprekidnoj blokadi duže od 60 dana koja i sada traje, te da on kao pojedinac i vlasnik tog obrta nema nikakve imovine.  	
      	Na temelju uvida u sadržaj Potvrde FINE od 31.08.2016. godine o evidentiranim neizvršenim osnovama za plaćanje u neprekinutom razdoblju dužem od 60 dana, za Dragutina Novaka kao vlasnika obrta, a koji podatak Dragutin Novak kao pojedinac i vlasnik obrta, nad čijom imovinom predlagatelj predlaže stečaj nije osporio, već je potvrdio da neprekidna blokada računa i sada traje, sud utvrđuje da je ispunjen razlog nesposobnosti za plaćanje, propisan čl.6.st.2.SZ-a, odnosno razlog za otvaranje stečaja nad imovinom tog dužnika pojedinca.
Kako dužnik pojedinac tvrdi da on nema nikakve pokretne, niti nepokretne imovine, a iz podataka koji su javno dostupni, ne proizlazi da dužnik pojedinac raspolaže imovinom koja bi bila dovoljna za namirenje troškova prethodnog i stečajnog postupka, sud je sukladno čl.132.st.1.SZ-a pozvao osobe koje imaju pravni interes za provedbom stečajnog postupka da u roku od 15 dana uplate potreban predujam za  troškove prethodnog i stečajnog postupka, koje sud procjenjuje u visini od 20.000,00 kuna, a koji se odnose na troškove izrade žiga, otvaranja i zatvaranja računa, knjigovodstvenih poslova, zbrinjavanja arhive, korištenja telefona, uredskog materijala, poštarine, troškove putovanja stečajnog upravitelja, te nagrade i osiguranja stečajnog upravitelja. 

Osobe pozvane na uplatu predujma upozorene su da će sud, ukoliko predujam ne bude plaćen u roku od 15 dana, donijeti rješenje o otvaranju i zaključenju stečajnog postupka nad dužnikom, zbog čega je riješeno kao u izreci ovog rješenja, temeljem čl.132.SZ-a.

U Bjelovaru, 26. svibnja 2017. godine

							               SUDAC
							   TOMISLAV MRAZOVIĆ

PRAVNA POUKA: Protiv ovog rješenja može se podnijeti žalba u roku od 8 dana od dostave rješenja, na Visoki trgovački sud RH u Zagrebu, a putem ovoga suda (čl.19.st.1. i 2.Stečajnog zakona).Dostava se smatra obavljenom istekom osmog dana od dana objave ovog rješenja na e-oglasnoj ploči suda (čl.12.st.1.Stečajnog zakona). Žalba se podnosi u tri primjerka. 

